
H O T Ă R Â R E A Nr.68
 Din 25 mai 2021
Privind aprobarea Planului pentru asigurarea cu resurse umane, materiale şi financiare pentru gestionarea situaţiilor de urgenţă al comunei Bratca pentru anul 2021.  
Având în vedere:
- adresa nr.901311/10.03.2021 a Inspectoratului pentru Situații de Urgență ”Crișana” al Județului Bihor, prin care se solicită întocmirea Planului de asigurare cu resurse umane, materiale şi financiare pentru gestionarea situaţiilor de urgenţă pe anul 2021. 


- Documentația – Planul de asigurare cu resurse umane, materiale şi financiare pentru gestionarea situaţiilor de urgenţă pe anul 2021, cu anexele nr.1, 2 și 3, prezentate în materialul anexat.

- Referatul de aprobare inițiat de primarul comunei Bratca, înregistrat sub nr.942/24.03.2021 privind propunerea de aprobarea Planului pentru asigurarea cu resurse umane, materiale şi financiare pentru gestionarea situaţiilor de urgenţă al comunei Bratca pentru anul 2021.  
- Raportul de specialitate înregistrat sub nr.1322/19.04.2021 întocmit de șeful SVSU Bratca cu privire la aprobarea Planului pentru asigurarea cu resurse umane, materiale şi financiare pentru gestionarea situaţiilor de urgenţă al comunei Bratca pentru anul 2021.
- avizele comisiilor de specialitate din cadrul Consiliului local al comunei Bratca.
Ținând seama de prevederile:

- art.2, art.3, art.4 alin.1), art.6 alin.1) din H.G. nr.1040/2006 pentru aprobarea Planului naţional de asigurare cu resurse umane, financiare si materiale pentru gestionarea situaţii de urgenţă.

- art.2 alin.1) lit.e), art.13 alin.1) din anexa la H.G nr.1491/2004 pentru aprobarea Regulamentului-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă.

- art.7 alin.1) lit.e), art.24, art.30 alin.1), art.32 alin.3), art.33 din O.U.G. nr.21/2004 privind Sistemul Naţional de Management al Situaţiilor de Urgenţă cu modificările și completările ulterioare.

- art.129  alin.2 lit.d), alin.7 lit.h) din O.U.G nr.57/2019 privind Codul administrativ, cu modificările și completările ulterioare.
În conformitate cu prevederile art.139 alin.1), art.196 alin.1 lit.a) din O.U.G nr.57/2019 privind Codul administrativ, cu modificările și completările ulterioare.
Cu 11 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA H O T Ă R Ă Ş T E:
Art.1 - Se aprobă Planul pentru asigurarea cu resurse umane, materiale şi financiare pentru gestionarea situaţiilor de urgenţă al Comunei Bratca pentru anul 2021, redat în materialul anexat, parte integrantă din prezenta hotărâre.

Art.2 - Cu ducerea la îndeplinire a prezentei hotărâri se încredinţează primarul comunei  Bratca.

Art.3 - Prezenta hotărâre se comunică cu: Instituţia Prefectului Judeţului Bihor, I.S.U Crişana al  Judeţului Bihor, Primarul Comunei Bratca, iar un exemplar se păstrează la dosar.

